Source: https://www.epi.sk/clanok-z-titulky/vplyv-restrukturalizacie-na-dan-z-prijmov-epi-tt-6-2016.htm
Timestamp: 2020-05-29 03:28:26+00:00

Document:
Ekonomické právne informácie - Vplyv reštrukturalizácie na daň z príjmov
Novelou zákona o konkurze a reštrukturalizácii zákonom č. 87/2015 Z. z. s účinnosťou od 29. apríla 2015 došlo k zásadným zmenám v časti reštrukturalizačného konania najmä vo vzťahu k nezabezpečeným veriteľom.
Zmeny prijaté týmto zákonom sa vzťahujú aj na reštrukturalizačné konanie začaté pred 29. aprílom 2015, ak k tomuto dátumu nebol súdu predložený návrh na potvrdenie reštrukturalizačného plánu.
Zákaz rozdelenia zisku dlžníka v reštrukturalizácii pred uspokojením pohľadávok veriteľov
Podľa nového ustanovenia § 155a zákona o konkurze a reštrukturalizácii dlžník alebo preberajúca osoba nemôže po skončení reštrukturalizácie rozdeliť medzi svojich členov zisk alebo iné vlastné zdroje skôr, ako dôjde k uspokojeniu pohľadávok veriteľov skupiny pre nezabezpečené pohľadávky do výšky zistených pohľadávok. Na tieto účely pôvodná pohľadávka do výšky 50 % nezaniká a vo zvyšnej časti sa má za to, že je iným majetkovým právom veriteľa byť uspokojený v rozsahu zisku alebo iných vlastných zdrojov.
Plnenie z rozdelenia zisku alebo iných vlastných zdrojov:
sa nevzťahuje na skupinu podriadených pohľadávok podľa § 137 ods. 5 zákona o konkurze a reštrukturalizácii,
poskytnuté veriteľom nad rozsah určený reštrukturalizačným plánom sa nepovažuje za bezdôvodné obohatenie,
platí aj pre právnych nástupcov dlžníka alebo preberajúcej osoby.
Právne následky porušenia povinnosti zákazu rozdelenia zisku
Porušenie povinnosti zákazu rozdelenia zisku alebo iných vlastných zdrojov dlžníkom, ktorú ustanovuje nový § 155a zákona o konkurze a reštrukturalizácii, má svoje právne následky, a to na strane:
dlžníka, keď reštrukturalizačný plán voči veriteľom skupiny pre dotknuté nezabezpečené pohľadávky sa stáva neúčinným a rozdeleniu zisku alebo iných vlastných zdrojov možno v konkurze odporovať,
veriteľa, ktorý je oprávnený domáhať sa na súde, ktorý potvrdil reštrukturalizačný plán, aby určil, že došlo k porušeniu povinnosti tohto zákazu, pričom proti rozhodnutiu súdu je prípustné odvolanie a zverejnením rozhodnutia súdu o porušení povinnosti podľa § 155a zákona o konkurze a reštrukturalizácii je rozhodnutie účinné voči všetkým účastníkom reštrukturalizačného plánu.
Ak nastane neúčinnosť reštrukturalizačného plánu z dôvodu porušenia povinnosti zákazu rozdelenia zisku alebo iných vlastných zdrojov dlžníkom, je pre pôvodnú pohľadávku veriteľa možné podľa § 161 ods. 3 písm. d) zákona o konkurze a reštrukturalizácii viesť výkon rozhodnutia alebo exekúciu voči dlžníkovi alebo preberajúcej osobe.
Možnosť uspokojenia pôvodnej pohľadávky dlžníkom z ním vytvoreného zisku
Či uspokojenie veriteľa nastane zo zisku alebo iných vlastných zdrojov dlžníka alebo preberajúcej osoby, záleží od skutočností, ktoré nastanú v budúcnosti v nadväznosti na ustanovenia § 159b tohto zákona. Podľa tohto ustanovenia, ak dlžník alebo preberajúca osoba vytvorí zisk vykázaný v účtovnej závierke, ktorý nepotrebuje k zachovaniu prevádzky podniku alebo jej podstatnej časti predpokladanej plánom, veriteľ má právo domáhať sa uspokojenia svojej pôvodnej pohľadávky z takto vytvoreného zisku v rozsahu rozdielu medzi výškou uspokojenia pohľadávky podľa § 155a a plnením, ktoré bolo tomuto veriteľovi poskytnuté podľa plánu. Nemožno mu však priznať viac, ako mu z vytvoreného zisku pomerne pripadá k ostatným veriteľom v jeho skupine.
Toto právo veriteľovi ostáva zachované aj voči právnym nástupcom dlžníka alebo preberajúcej osobe.
Zároveň sa v § 164 ods. 1 písm. c) zákona o konkurze a reštrukturalizácii ukladá dozornému správcovi povinnosť pravidelne vyhodnocovať, či veriteľom vznikol nárok na uspokojenie pôvodnej pohľadávky z vytvoreného zisku a túto skutočnosť bez zbytočného odkladu zverejňovať v Obchodnom vestníku.
Možnosť výmeny pohľadávky za vydané akcie alebo iné majetkové účasti
Ďalšou zmenou je podľa § 161a zákona o konkurze a reštrukturalizácii aj možnosť dohody dlžníka alebo preberajúcej osoby s veriteľom z plánu počas plnenia plánu na vydaní akcií alebo iných majetkových účastí na dlžníkovi alebo preberajúcej osobe na účel ich výmeny za pohľadávku. V tomto prípade sa reštrukturalizačný plán považuje za neúčinný voči veriteľovi vo vzťahu k pohľadávke, ktorá sa má vymeniť za akcie alebo iné majetkové účasti na dlžníkovi alebo preberajúcej osobe.
Vplyv reštrukturalizácie na daň z príjmov:
3. Odkúpenie pohľadávky voči dlžníkovi v reštrukturalizácii štátom
Dôvodová správa k zákonu č. 87/2015 Z. z. (Obchodný zákonník)
INFOGRAFIKA: Prehľad zmien v zákone o konkurze a reštrukturalizácii po novele č. 87/2015 Z. z.
Zmeny v zákone o dani z príjmov so zameraním na daňovníka v reštrukturalizácii
OTESTUJTE SA: Zmeny v zákone o dani z príjmov so zameraním na daňovníka v reštrukturalizácii
9. Účtovanie v reštrukturalizácii od 31. 12. 2015
Daňový tip: Tvorba opravných položiek k pohľadávkam
Daňový tip: Vyradenie sporných a rizikových pohľadávok z účtovníctva z hľadiska dane z príjmov
2. Zmeny v postupoch účtovania v PÚ od 1. 1. 2016 a od 17. 6. 2016
III. Zmeny v ZDP týkajúce sa odpisu záväzkov, opravných položiek k pohľadávkam, postúpenia a odpisu pohľadávok od 1. 1. 2016
3.3 Úpravy v daňovom posúdení pohľadávok a záväzkov od 1. 1. 2016
Právna úprava reštrukturalizácie vo vybraných ekonomikách Európskej únie

References: § 155
 § 137
 § 155
 § 155
 § 161
 § 159
 § 155
 § 164
 § 161